ยิบรอลตาร์

| ยิบรอลตาร์ Gibraltar (อังกฤษ) |
| --- | --- |
   ธงชาติ     ตราแผ่นดิน  
คำขวัญ: Montis Insignia Calpe  (ละติน) (อังกฤษ: Badge of the rock of Gibraltar)​
เพลงชาติ: ก็อดเซฟเดอะคิง (อย่างเป็นทางการ) เพลงชาติยิบรอลตาร์ (ระดับท้องถิ่น)

เมืองหลวง และเมืองใหญ่สุด: ยิบรอลตาร์
ภาษาราชการ: อังกฤษ
ภาษาพูด: อังกฤษ​ สเปน (อันดาลูซิอา)​ ยานิโต
กลุ่มชาติพันธุ์ : ยิบรอลตาร์1 บริติช​ มักริบ​
การปกครอง: ราชาธิปไตยภายใต้รัฐธรรมนูญ ดินแดนโพ้นทะเลของสหราชอาณาจักร

• ประมุขแห่งรัฐ : สมเด็จพระเจ้าชาลส์ที่ 3
• ผู้สำเร็จราชการ : พลเรือโท เซอร์ เดวิด สตีล
• มุขมนตรี : ฟาเบียน พีคาร์โด
• นายกเทศมนตรี : จอห์น กงซัลวิส
 
สภานิติบัญญัติ: รัฐสภา
เอกราช

• ถูกยึดครอง : 4 สิงหาคม พ.ศ. 2247
• ถูกมอบให้สหราชอาณาจักร : 11 เมษายน พ.ศ. 2256 (สนธิสัญญายูเทรกต์)
• วันชาติ : 10 กันยายน
 
พื้นที่
• รวม: 6.5 ตารางกิโลเมตร (2.5 ตารางไมล์) (229)
• แหล่งน้ำ (%): 0
ประชากร
• กันยายน พ.ศ. 2563 ประมาณ: 34,003 (220)
• ความหนาแน่น: 5,230 ต่อตารางกิโลเมตร (13,545.6 ต่อตารางไมล์) (2)
จีดีพี (อำนาจซื้อ) : 2556 (ประมาณ)
• รวม: 1,640 ล้านปอนด์ (200)
• ต่อหัว: 50,941 ปอนด์ (?)
เอชดีไอ (2561): 0.920 สูงมาก · 15
สกุลเงิน: ยิบรอลตาร์ปอนด์ (GIP)
เขตเวลา: UTC+1 (CET)
• ฤดูร้อน (เวลาออมแสง): UTC+2 (CEST)
ขับรถด้าน: ขวา2
รหัสโทรศัพท์: 3503
โดเมนบนสุด: .gi
1ชาวยิบรอลตาร์มีเชื้อสายทางบรรพบุรุษผสมผสานกันจากชาวมอลตา,เจนัว, โปรตุเกสและชาวสเปน 2ต่างจากประเทศในเครือสหราชอาณาจักรอื่นๆ ที่ใช้ระบบจราจรด้านซ้าย  มีเพียงยิบรอลตาร์และบริติชอินเดียนโอเชียนเทร์ริทอรี ที่ใช้ระบบการจราจรด้านขวา 39567 จากสเปน
ยิบรอลตาร์
ภาพถ่ายยิบรอลตาร์ทางอากาศ
ยิบรอลตาร์ (อังกฤษ: Gibraltar) เป็นดินแดนโพ้นทะเลของสหราชอาณาจักร ตั้งอยู่ใกล้กับจุดใต้สุดของคาบสมุทรไอบีเรียช่องแคบยิบรอลตาร์ มีเนื้อที่โดยรวมประมาณ 6.5 ตารางกิโลเมตร ทางทิศเหนือมีพรมแดนติดต่อกับประเทศสเปน และมีประชากรประมาณ 34,000 คน สถานที่ที่มีชื่อเสียงของยิบรอลตาร์คือ โขดหินยิบรอลตาร์ (Rock of Gibraltar) ซึ่งเป็นสถานที่ที่มีความสำคัญทางธรณีวิทยาแห่งหนึ่งของโลก
เดิมทียิบรอลตาร์เคยเป็นดินแดนหนึ่งของราชอาณาจักรสเปน จนกระทั่งในปี ค.ศ. 1704 ขณะกำลังเกิดสงครามสืบราชบัลลังก์สเปน ราชอาณาจักรอังกฤษ และสาธารณรัฐดัตช์ ได้ยึดครองดินแดนยิบรอลตาร์มาจากสเปน โดยได้ใช้เป็นชัยภูมิสำคัญในแถบทะเลเมดิเตอร์เรเนียน ต่อมาภายหลังจากการทำสนธิสัญญายูเทรกต์เพื่อยุติสงคราม ทำให้ยิบรอลตาร์ มีสถานะเป็นดินแดนโพ้นทะเลของสหราชอาณาจักร ตั้งแต่ปี ค.ศ. 1713 เป็นต้นมา โดยในช่วงสงครามโลกครั้งที่ 2 ยิบรอลตาร์เป็นฐานที่ตั้งสำคัญของกองทัพเรือสหราชอาณาจักร ในการควบคุมการผ่านเข้า-ออกในเขตทะเลเมดิเตอร์เรเนียน
ปัจจุบันรายได้สำคัญของยิบรอลตาร์ส่วนใหญ่มาจากการท่องเที่ยว, ธุรกิจการพนันออนไลน์, การบริการทางการเงิน และการนำเข้า-ส่งออกสินค้า
อำนาจอธิปไตยเหนือดินแดนยิบรอลตาร์ ยังเป็นความขัดแย้งสำคัญของสหราชอาณาจักรและสเปน โดยสเปนยังคงเรียกร้องให้ยกเลิกข้อตกลงในสนธิสัญญายูเทรกต์ และให้สหราชอาณาจักรคืนยิบรอลตาร์ให้กับสเปนหลังจากที่ได้มอบดินแดนนี้ให้กับสหราชอาณาจักรไปตั้งแต่ปี ค.ศ. 1713
โดยในปี ค.ศ. 1967 ได้มีการเปิดโอกาสให้กับประชาชนชาวยิบรอลตาร์ได้ลงประชามติในเรื่องอำนาจอธิปไตยของตนเองเป็นครั้งแรก ว่าจะอยู่ภายใต้การปกครองสหราชอาณาจักรต่อไป หรือกลับไปอยู่ภายใต้การปกครองของสเปน  ซึ่งผลการลงประชามติเมื่อวันที่ 10 กันยายน ค.ศ. 1967 ปรากฏว่าประชาชนชาวยิบรอลตาร์ ถึงร้อยละ 99.6 ยินยอมอยู่ภายใต้การปกครองของสหราชอาณาจักร และยังได้ถือเอาวันที่ 10 กันยายน ของทุกปี เป็น วันชาติยิบรอลตาร์ เพื่อระลึกถึงการลงประชามติเรื่องอธิปไตยของชาติเป็นครั้งแรก